**ELŐTERJESZTÉS**

**Tiszavasvári Város Önkormányzata Képviselő-testületének**

**2019. augusztus 29-én tartandó rendkívüli képviselő-testületi ülésére**

Az előterjesztés tárgya: **A helyi önkormányzat 2019. évi közművelődési érdekeltségnövelő támogatásának igénylése**

Melléklet: -

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/……………../2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| Kulcsár Lászlóné | Városi Könyvtár vezetője |
|  |  |
|  |  |
|  |  |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2019. augusztus 21.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez -**

**a helyi önkormányzat 2019. évi közművelődési érdekeltségnövelő támogatásának igényléséről**

**Tisztelt Képviselő-testület!**

Tiszavasvári Város Önkormányzata a korábbi években sikerrel pályázott az Önkormányzatok számára kiírt közművelődési érdekeltségnövelő pályázaton, melyet az Egyesített Közművelődési Intézmény és Könyvtár technikai eszközkészletének bővítésére fordított.

A Magyarország 2019.évi központi költségvetéséről szóló törvényben minden évben, így 2019. évre vonatkozóan is elkülönítésre került egy meghatározott összeg a közművelődési érdekeltségnövelő támogatások finanszírozására, melynek mértékét a rendelkezésre álló saját forrás arányában állapítják meg.

**A települési önkormányzatok pályázati úton igényelhetnek támogatást az általuk fenntartott közművelődési intézmény vagy közösségi színtér technikai, műszaki eszközállományának, berendezési tárgyainak gyarapítására, épületének karbantartására, felújítására**. A támogatás minimális mértéke 100.000,-Ft, maximális mértéke nem haladhatja meg a vállalt önrész kilencszeresét.

Az önkormányzat 2019. évi költségvetési rendeletébe **250.000,-Ft összeg került betervezésre a közművelődési érdekeltségnövelő pályázat önerejeként.**

A közművelődési érdekeltségnövelő **támogatás benyújtásának határideje 2019. szeptember 9.** Tekintettel arra, hogy augusztus hónapban a képviselő-testület rendes ülést nem tart, így szükséges jelen rendkívüli ülésen tárgyalni a választási bizottság tagjainak megválasztásáról szóló előterjesztést. **Javaslom a képviselő-testület részére**, hogy az előző évek gyakorlatának megfelelően, most is **támogassa a pályázat benyújtását**.

Kérem a Tisztelt Képviselő-testületet, hogy a pályázat benyújtásáról döntést hozni szíveskedjenek!

Tiszavasvári, 2019. augusztus ...

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (VIII….) Kt. számú**

**határozata**

**a helyi önkormányzat 2019. évi közművelődési érdekeltségnövelő támogatásának igényléséről**

Tiszavasvári Város Önkormányzata Képviselő-testület

1. dönt arról, hogy Tiszavasvári Város Önkormányzata a közművelődési érdekeltségnövelő támogatásra pályázatot nyújt be.
2. kötelezettséget vállal arra, hogy a támogatási összeget és az önerőt az Egyesített Közművelődési Intézmény és Könyvtár /Tiszavasvári Szabadság tér 1./ rendelkezésére bocsátja technikai, műszaki eszközállományának, berendezési tárgyainak gyarapítása céljából.
3. a 2019. évi költségvetésében biztosítja a helyi közművelődési intézmény technikai, műszaki eszközállományának, berendezési tárgyainak beszerzéséhez szükséges saját forrást, amelynek összegét – az Egyesített Közművelődési Intézmény és Könyvtár költségvetésén felül - 250e Ft-ban határozza meg.

4) felkéri a város Polgármesterét, hogy gondoskodjon a pályázat elkészítéséről és határidőre történő benyújtásáról a Magyar Államkincstár Területi Igazgatósága felé.

**Határidő:** esedékességkor **Felelős:** Szőke Zoltán polgármester