**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2019. augusztus 29-én tartandó rendkívüli ülésére**

**Az előterjesztés tárgya: A Nemzeti Szabadidős – Egészség Sportpark Program keretében megvalósuló sportpark beruházásokhoz kapcsolódó Együttműködési Megállapodás utólagos jóváhagyásáról**

**Ügyiratszám:** 4714-12/2019.

**Az előterjesztés előadója:** Szőke Zoltán polgármester

**Az előterjesztést témafelelőse:** Krasznainé dr. Csikós Magdolna osztályvezető

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2019. augusztus 21.

**Krasznainé dr. Csikós Magdolna**

témafelelős

Tiszavasvári Város Polgármesterétől

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

**Témafelelős:** Krasznainé dr. Csikós Magdolna

**Előterjesztés**

- a Képviselő-testülethez –

**A Nemzeti Szabadidős – Egészség Sportpark Program keretében megvalósuló sportpark beruházásokhoz kapcsolódó Együttműködési Megállapodás utólagos jóváhagyásáról**

**Tisztelt Képviselő testület!**

Az Emberi Erőforrások Minisztériuma Tájékoztatót adott ki a Nemzeti Szabadidős – Egészség Sportpark programban való részvételről, mely az alábbiakat tartalmazza:

„Az egészségmegőrzés szempontjából kiemelt szerepe van a rendszeres testmozgásnak. Nemzetközi kutatásokkal alátámasztott adatok alapján megállapítható, hogy Magyarországon a felnőtt lakosság csak 10-15 %-a sportol rendszeresen (heti két alkalom), míg ez a mindennapos testnevelésen kívül a gyerekek csupán 10%-ára igaz. Ezeknek az arányoknak a nagyságrendekkel történő növelése kiemelt érdekünk, hiszen a lakosság egészségi állapota alapvetően meghatározza az ország teljesítőképességét.

Az egészség megőrzésének egyik legfontosabb eszköze a mindennapos sportolás, melyet leginkább a könnyen hozzáférhető és ingyenes létesítményekkel lehet vonzóvá tenni.

A lakosság számára alapvető probléma a helyben rendelkezésre álló sportinfrastruktúra hiányos volta. A sportolni vágyó lakosság a legkönnyebben saját lakóhelyén érhető el, így a helyben biztosított programok az ott élő közösségek számára nagy előrelépést jelenthetnek az aktív életvitel gyakorlása során. Ehhez szükség van a helyi önkormányzatok aktív fellépésére a szabadidősport szervezése és annak feltételeinek biztosítása területén.

Az elmúlt években egyre nagyobb teret nyer a szabadidős sportban az úgynevezett „street – workout”, azaz a szabadtéren felállított testedző eszközök, parkok – „sportparkok” - használata. A sportparkokban az egymást követő generációk együtt tölthetik el a szabadidejüket, ezzel is erősítve a kölcsönösségen alapuló családi köteléket. A nagyszülők, szülők és a gyermekek társas együttléte a mindennapokban, a közös szabadidős tevékenységek családi kohéziós erővel bírnak. Minden olyan tevékenység, amelyet közösen végeznek, felerősíti a családi összetartozás érzését, élményét.

**A fentiek szellemében a Kormány az 1314/2016. (VI. 30.) Korm. határozatában döntött a Nemzeti Szabadidős – Egészség Sportpark Programról (a továbbiakban: Program),** amelynek alapvető célja, hogy olyan közösségi terek kerüljenek az ország minél több településén kialakításra, ahol valamennyi korosztály, a fiatalabbaktól az idősebbekig aktívan töltheti el a szabadidejét igényes szabadtéri létesítményekben, amelynek révén elérhető, hogy

– az aktív életvitelt, mozgás-gazdag életmódot folytatók száma növekedjen;

– a mindenki számára elérhető sportolási lehetőségek száma növekedjen;

– az integráció és az akadálymentesség biztosítva legyen;

– a sporteszközök használatának köszönhetően a lakosság egészségi állapota javuljon;

– a sportolás a mindennapi életünk alapvető része legyen.”

**A Program forrásai a 2019. évben:**

A forrás a Magyarország 2019. évi központi költségvetéséről szóló 2018. évi L. törvény alapján áll rendelkezésre a XX. Emberi Erőforrások Minisztériuma fejezet 20. cím, 24. alcím, 39. jogcímcsoport Kültéri sportparkok fejlesztése fejezeti kezelésű előirányzaton.

**A Program megvalósításának formája:**

a) A Program keretében a kérelmező által biztosított ingatlanon az NSK a kültéri sportpark(ok) létrehozása érdekében fejlesztést végez, amely az előállított sportpark ellenérték nélkül az önkormányzat, vagy a Magyar Állam tulajdonába kerül.

b) A sportpark építtetője a Kormány döntése alapján az NSK [1314/2016. (VI. 30.) Korm. határozat 2. pontja].

c) Program lebonyolítója, és az azzal kapcsolatos szakértői feladatok ellátója kizárólagos joggal a BMSK Beruházási, Műszaki Fejlesztési, Sportüzemeltetési és Közbeszerzési Zártkörűen Működő Részvénytársaság (a továbbiakban: BMSK Zrt.) [167/2016. (VI. 30.) Korm. rendelet 1. §].

Az előzetes egyeztetése és helyszíni szemlét követően Tiszavasváriban a 6623/2 hrsz-ú ingatlanon („Csónakázó tó területe”) valósulna meg egy kondipark 100 % támogatással.

A Beruházási Ügynökség 2019. július hónapban megküldte az Önkormányzat részére az ezzel kapcsolatos Együttműködési Megállapodást, melyet 5 munkanapon belül aláírva vissza kellett juttatnunk.

A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet és annak mellékletét képező együttműködési megállapodás utólagos jóváhagyására, elfogadására.

Tiszavasvári, 2019. augusztus 21.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (VIII. …..) Kt. számú**

**határozata**

**A Nemzeti Szabadidős – Egészség Sportpark Program keretében megvalósuló sportpark beruházásokhoz kapcsolódó Együttműködési Megállapodás utólagos jóváhagyásáról**

Tiszavasvári Város Önkormányzata Képviselő-testülete a „**A Nemzeti Szabadidős – Egészség Sportpark Program keretében megvalósuló sportpark beruházásokhoz kapcsolódó Együttműködési Megállapodás utólagos jóváhagyásáról”** szóló előterjesztéssel kapcsolatban az alábbi döntést hozza:

1. Jóváhagyja a jelen határozat 1 sz. mellékletét képező Együttműködési megállapodást az annak mellékletét képező alábbi dokumentumokkal:

-A beszerzési eljárás során az ajánlattevők részére megküldendő Vállalkozási Szerződés tervezete

-Felmérési- és Telepítési dokumentáció

**Határidő:** azonnal **Felelős:** Szőke Zoltán polgármester